# Rodrigo Cuevas González

Rodrigo Cuevas González (Oviedo, 1985) és un artista multidisciplinar, cantant, compositor, acordionista, percussionista, DJ i presentador de televisió.

## Biografia

Cuevas va néixer a Oviedo, Astúries. Va estudiar piano i tuba al Conservatori Superior de Música Eduardo Martínez Torner (CONSMUPA). Més endavant va estudiar sonologia a l'Escola Superior de Música de Catalunya (Esmuc) a Barcelona.
Va formar part de La Dolorosa Compañía, un duo musical que interpretava copla freak-pop. Aquest grup estava format per Lúa Gándara i el mateix Cuevas a l'acordió. Els dos intèrprets s'identificaven amb els àlies Jimena Fernández i Fernando Jiménez, respectivament.
Els seus avis son de origen gallec.
En la seva música i en els espectacles, Rodrigo Cuevas incorpora bases electròniques a la música tradicional, i es vesteix amb roba rural barrejada amb un estil de cabaret i pin-up. És conegut com el Freddie Mercury del folklore asturià.

### Primeres publicacions

El 2012 va publicar el disc Yo soy la maga, en el qual feia una revisió de cançons tradicionals gallegues. El 2016 Prince of Verdicio, en el qual s'incloïa la cançó que el va donar a conèixer entre el gran públic: “El ritmu de Verdiciu”. En aquest tema fusionava la cançó tradicional asturiana “Soy de Verdicio” amb “Ritmo de la noche” la cançó discotequera dels noranta del grup belga Mystic.
En 2017 va publicar un EP d'homenatge al cantant Tino Casal. En el qual s'inclouen dues versions d'aquest artista asturià, Embrujada i Pánico en el Edén. En aquesta última cançó, va comptar amb la col·laboració de Mari Luz Cristóbal Caunedo i Femme Estupenda, entre uns altres.

### Espectacles

El 2014 va estrenar el seu primer espectacle Electrocuplé en el qual fusionava la cançó tradicional asturiana amb la copla, el cabaret i el burlesque. Amb Electrocuplé, Rodrigo Cuevas va fer més de cent concerts per tot Espanya.
El 2017 va presentar el seu segon espectacle, El Mundo per Montera, al Teatro de la Laboral de Gijón, en el qual combinava el món tradicional i rural amb l'urbà, excèntric, crític i tecnològic. Va fer gires d'aquest espectacle fins al 2019.
El 2019 va publicar el disc Manual de Cortejo en col·laboració amb Raül Refree en el qual incloïa la cançó Rambal en homenatge al transformista de Gijón assassinat el 1976, Alberto Alonso Blanco (Rambal). Inclou, a més, una versió del gènere de la copla, El día que nací yo, original de 1936 cantat per Imperio Argentina a la pel·lícula Morena Clara. També va estrenar el seu tercer espectacle, Trópico de Covadonga, del qual n'és el protagonista i director. Hi aborda el concepte del temps i els cicles de l'any en format de cancioner popular contemporani. A les històries i cançons folklòriques hi afegeix codis musicals actuals, a més d'humor, performance i electrònica. Aquest espectacle està produït per Raül Refree.
| « | Les barreres entre l’alta i la baixa cultura només les veiem nosaltres. No existeixen realment | » |
| — Rodrigo Cuevas, Núvol, Ona Falcó, 19.03.2021 |||

### Altres projectes i col·laboracions

El 2016 va ser ambaixador de la Sidra d'Astúries amb Denominació d'Origen Protegida.
Durant la Setmana de l'Audiovisual Contemporani d'Oviedo (SACO) de 2017 es va presentar el documental sobre la seva vida, Rodrigo Cuevas. Campo y tablas, dirigit per Manuel García Postigo y Ojos de Hojalata, i produït per Álex Zapico. El 2017, Rodrigo Cuevas va ser el mestre de cerimònies del Festival Internacional de Cinema de Gijón i dels premis Oh! de les Arts Escèniques d'Astúries.
El 2018 va crear la música per a l'obra Teatral Sidra en Vena de Montgomery Entertainment, escrita i dirigida pel dramaturg Juanma Pina. També va protagonitzar el musical Horror, el show que nunca se debió hacer, en el qual interpretava el paper de Frank-N-Furter. Aquest musical era un homenatge a la sèrie de televisió nord-americana American Horror Story. El 2018 va presentar el programa El Camí per al canal autonòmic d'Astúries, TPA, en el qual recorria les etapes del Camí de Santiago del Principat d'Astúries.
Durant el confinament per la pandèmia de COVID-19, l'abril de 2020, Cuevas va gravar un vídeo homenatge a Rambal, Rambalín en quarantena, per commemorar el 34è aniversari del seu assassinat. Va comptar amb la col·laboració dels músics Mapi Quintana, Rubén Bada, Tino Cuesta i Juanjo Díaz i de la pintora i cantant Leticia Baselgas. Cuevas també va exercir com a disc-jockey amb l'àlies artístic Frixuelo de Sangre DJ. El 2021, va fundar l'associació La Benéfica, Astúries, juntament amb Sergi Martí i Nacho Somovilla amb la intenció de crear un centre d'arts vives per a l'expressió artística cultural, l'acció comunitària i la lluita contra l'abandó i la despoblació de les zones rurals a l'edifici de l'antiga Benéfica de Piloña, la Sociedad de Socorro Mutuo.

## Discografia
### EP

* 2012: Yo soy la maga
* 2016: Prince of Verdiciu
* 2017: Embrujada/Pánico en el Edén

### Senzills

* 2016: Verdiciu
* 2016: Toro Barroso
* 2018: Embrujada
* 2019: El Día Que Nací Yo
* 2019: Muiñeira para a Filla Da Bruxa

## Reconeixements

El 2017 va rebre el Premi AMAS al millor artista revelació. Al març d'aquest mateix any va ser nomenat Asturià del Mes per la Nova Espanya. Un any després va ser premiat amb l'Urogallo al personatge popular pel Centre Asturià de Madrid.
El 2019 va rebre una Residència de Producció del Programa d'Arts Escèniques en Residència de Laboral Ciutat de la Cultura de Gijón pel seu xou Trópico de Covadonga. Aquest mateix any va rebre el Premi GAVA de l'Associació Clúster de la Indústria Creativa, Cultural i Audiovisual d'Astúries al Millor Presentador de TV per la seva participació al programa El Camino.
El 2020 va ser guardonat, juntament amb el col·lectiu musical “Muyeres”, el grup de teatre “Nova” i el geòleg Luis Miguel Rodríguez Terente, amb el Premi Yumper pels valors humans. L'any següent va ser reconegut amb el Premi Ojo Crítico de Música Moderna atorgat per Ràdio Nacional d'Espanya. I també va guanyar el Premi Serondaya a la Innovació Cultural 2021 en la categoria d'Arts.

## Referències

* 1 2 «Rodrigo Cuevas» (en castellà). Muelología. [Consulta: 16 agost 2019].
* ↑ España, La Nueva. «Piloña mueve el cuádriceps al ritmo de Rodrigo Cuevas» (en castellà). www.lne.es. [Consulta: 16 agost 2019].
* 1 2 3 4 5 España, La Nueva. «Rodrigo Cuevas, "Asturiano del mes" de marzo por su fusión de folclore y vanguardia» (en castellà). www.lne.es. [Consulta: 16 agost 2019].
* 1 2 3 «CCELIMA | El mundo por montera en Temporada Alta». CCELIMA. Arxivat de l'original el 2019-08-16. [Consulta: 16 agost 2019].
* ↑ España, La Nueva. «Disfraz y máscara» (en castellà). www.lne.es. [Consulta: 16 agost 2019].
* 1 2 Fanjul, Sergio C. «El Freddie Mercury del folclore asturiano que revolucionó Internet» (en castellà). [Consulta: 16 agost 2019].
* ↑ Src='https://Secure.gravatar.com/Avatar/18f9faea4b004dfac4cdef5a4d083358?s=250, <img Alt=. «Rodrigo Cuevas: «Seguiré haciendo lo que me dé la gana, que es lo que hay que hacer. Aunque le deje de gustar a la gente»» (en castellà). La Soga | Revista Cultural, 26-06-2017. [Consulta: 16 agost 2019].
* ↑ Area, Musica | >. «Rodrigo Cuevas presenta una versi�n "agro-glam" de Tino Casal en nuevo disco - ABC.es - Noticias Agencias» (en castellà). ABC. Arxivat de l'original el 16 d'agost de 2019. [Consulta: 16 agost 2019].
* ↑ LGTBI. «Rodrigo Cuevas: "Lo que digan los puristas del folclore me la suda bastante"» (en castellà). eldiario.es. [Consulta: 16 agost 2019].
* ↑ España, La Nueva. «Rodrigo Cuevas homenajea a Tino Casal con "Pánico en el Edén" y "Embrujada"» (en castellà). www.lne.es. [Consulta: 16 agost 2019].
* ↑ 20Minutos. «Rodrigo Cuevas estrena su nuevo espectáculo 'El mundo por montera' este sábado en el Teatro de la Laboral» (en castellà). 20minutos.es - Últimas Noticias, 28-02-2017. [Consulta: 16 agost 2019].
* 1 2 20Minutos. «Rodrigo Cuevas cierra su gira 'El Mundo por Montera' este jueves en Madrid» (en castellà). 20minutos.es - Últimas Noticias, 07-01-2019. [Consulta: 16 agost 2019].
* ↑ cultural, Creación. «Rodrigo Cuevas y Raül Refree firman 'El mal querer' asturiano» (en castellà). eldiario.es. [Consulta: 7 gener 2020].
* ↑ 20minutos. «Rodrigo Cuevas presenta este martes su nuevo trabajo 'Manual de cortejo'» (en castellà). www.20minutos.es - Últimas Noticias, 10-12-2019. [Consulta: 7 gener 2020].
* ↑ «'Rambalín' de Rodrigo Cuevas recuerda a un icono ultralocal que no debería ser olvidado» (en castellà). jenesaispop.com, 12-01-2020. [Consulta: 13 maig 2020].
* ↑ Troquel, Luis. «¿Qué canciones sonaban el 18 de julio del 36?» (en castellà). elperiodico, 17-07-2016. [Consulta: 11 setembre 2020].
* 1 2 Press, Europa. «Rodrigo Cuevas ensaya su nuevo espectáculo, 'Trópico de Covadonga', en el Teatro de la Laboral». www.europapress.es, 27-05-2019. [Consulta: 16 agost 2019].
* ↑ «A qui no li agrada el "verbeneo"?». [Consulta: 16 gener 2022].
* ↑ «Rodrigo Cuevas: «La sidra ye una joya que hay que cuidar»» (en espanyol europeu). El Comercio, 04-09-2016. [Consulta: 16 agost 2019].
* ↑ «El documental de Rodrigo Cuevas, en SACO» (en espanyol europeu). El Comercio, 08-03-2017. [Consulta: 16 agost 2019].
* ↑ «'Crecer' se impone en los premios Oh!» (en espanyol europeu). El Comercio, 13-02-2016. [Consulta: 16 agost 2019].
* ↑ España, La Nueva. «Los artistas de "Horror, el show que nunca se debió hacer", realizan una flashmob en Gijón» (en castellà). www.lne.es. Arxivat de l'original el 2019-08-16. [Consulta: 16 agost 2019].
* ↑ «Rodrigo Cuevas se pasa al rock» (en castellà). El Comercio, 17-06-2018. [Consulta: 16 agost 2019].
* ↑ Press, Europa. «El Teatro de La Laboral acoge este viernes 'Horror. El show que nunca se debió hacer'». www.europapress.es, 02-01-2019. [Consulta: 16 agost 2019].
* ↑ «El camino» (en castellà). ELMUNDO. [Consulta: 16 agost 2019].
* ↑ Nortes, Redacción. «Rodrigo Cuevas recuerda a “Rambal” en el aniversario de su asesinato» (en castellà). Nortes | Centradas en la periferia, 20-04-2020. [Consulta: 13 maig 2020].
* ↑ «Una asociación creada por Rodrigo Cuevas compra el antiguo teatro de La Benéfica» (en castellà). El Comercio, 13-05-2021. [Consulta: 4 desembre 2021].
* ↑ «La Benéfica de Rodrigo Cuevas y el Otoño de Joaquín Araújo» (en castellà). RTVE.es, 28-11-2021. [Consulta: 4 desembre 2021].
* ↑ Gallardo, David. «La utopía de Rodrigo Cuevas: llenar de arte y cultura la Asturias vaciada» (en castellà). infoLibre, 08-11-2021. [Consulta: 4 desembre 2021].
* ↑ Press, Europa. «Rodrigo Cuevas estrena su nuevo espectáculo 'El mundo por montera' este sábado en Laboral». www.europapress.es, 28-02-2017. [Consulta: 16 agost 2019].
* ↑ España, La Nueva. «Los premiados con los Urogallos del Centro Asturiano de Madrid, "un ejemplo a seguir"» (en castellà). www.lne.es. Arxivat de l'original el 2019-08-16. [Consulta: 16 agost 2019].
* ↑ «IV Gala de los Premios GAVA». www.rtpa.es. [Consulta: 16 agost 2019].
* ↑ monica.redaccion. «Gala GAVA 2019» (en castellà). Acicca. [Consulta: 16 agost 2019].
* ↑ España, La Nueva. «Los premios "Gava" del audiovisual asturiano se entregarán el sábado» (en castellà). www.lne.es. [Consulta: 16 agost 2019].
* 1 2 ARIAS, S. «Siero recompensa la “braveza asturiana”» (en castellà). La Nueva España, 28-12-2020. [Consulta: 4 desembre 2021].
* ↑ «Rodrigo Cuevas, Premio "El Ojo Crítico" de RNE de Música Moderna 2021» (en castellà). ElDiario.es, 22-11-2021. [Consulta: 22 novembre 2021].
* ↑ RTVE, PRENSA. «XXXII Premios 'El Ojo Crítico' | Rodrigo Cuevas, Premio 'El Ojo Crítico' de RNE de Música moderna» (en castellà). RTVE.es, 22-11-2021. [Consulta: 22 novembre 2021].

## Enllaços externs

* Rodrigo Cuevas González - Lloc web oficial